Newsgroup: italia.trieste.discussioni
Titolo: Accenti sbagliai (Suedbahn no centra più)

A proposito dei acenti sbagliai:
(vedi mesagi de GIUS EPPONE, ELISABETTA MARCOVICH e SERGIO MARANZANA)
De solito co' se se impara a parlar sloven se sbalia tuti i acenti, che i xe
(quasi) sempre diversi de l'italian e a orecia xe dificile capir dove che i
va. In parte quindi certi acenti sbaliai in triestin xe un influso sloven
(Opicìna in sloven xe òpc'ine, co' l'acento sula O e quindi òpc'ina come che
se disi in triestin xe indubiamente un influso sloven). Se Elisabetta
Marcovich ghe vien de dir Scarlàttiza vol dir che la pensa quel nome in
italian - e ghe vien de dir col acento tipico 'italian'... l'acento tipico
'sloven' (ormai l'orecia me la go fata) xe indubiamente Scarlattìza (come
che credo sia anca giusto, ma no so de preciso, no conoso quel monte, però
me piasi Kugy, che usava Suhi Platz, mezo sloven e mezo tedesco).
Ma el fato xe che el sloven ga tantissimi dialeti, o mejo più che dialeti,
cadenze e intonazioni a seconda dela zona dove che i lo parla, e xe verisimo
che a Lubiana (Ljubljana, Laibach) no i parla el steso dialeto de Trieste
(Trst, Triest), e xe verisimo che el dialeto sloven de Servola (S'kedenj) no
xe el steso de Padriciano (Padric'e, ma go visto scrito anca Padrich) che no
xe el steso de San Dorligo (Dolina, lasemo perder qua i nomi, che i ga zà
una petizion per cambiarghelo al comun!)... I sloveni ga un proverbio:
"Vsaka vas ima svoj glas" osia "Ogni paese ha la sua voce". Ghe xe studi dei
glotologi sule diversità dei dialeti de paesi sloveni anca vicinisimi (no
so, per far un esempio in un paese 'radicio' se disi radìc', in quel vicin
ròdic', in quel altro ancora rédec', e i parla de paesi picolisimi e
vicinisimi!). E a Trieste come ne l'Istria slovena xe anca el fato che i
sloveni xe presadi de qua dei italiani che ga un acento diverso e de là dei
croati, che ga el steso acento diverso, ma uguale dei italiani! Ad esempio,
per tornar al monte de prima, podesi eser che per un che parla croato el
acento 'tipico' suo sia proprio Scarlàtizza, come pei italiani. Agiungi el
fato che nel Istria slovena xe veramente un misiòt, e che el sloven de là ga
'sai influenze italiane e croate e el casin xe ancora più grando! (ma anca
afascinante).
Resta el problema de Nova Gorìca: perchè qua i italiani ga cambià el nome
che inveze xe uguale in italian e sloven (Gorìzia - Gorìca)... No savesi dir
propio... forsi centra el fato dela I in più, che xe un... no so cosa
(ditongo forsi)? Forsi centra che prima xe quel 'nova'; no so, no son un
glotologo, dovesimo domandarghe a lori. Fato stà che dir Gòriza se propio
sbalià e inventà de sana pianta. A proposito, fora de ogni polemica anca se
a qualchidun ghe pol dar fastidio (ma che el xe rangi!), savè che l'origine
del nome Gorizia xe propio sloven? Gorìca xe el diminutivo de Gora, che xe
monte, volaria dir 'picolo monte', che forsi xe propio quel dove che xe el
castel. El primo documento che fa el nome de Gorizia (roba de mile ani fa)
disi circa "quel posto che nella lingua degli slavi si chiama Gorìca".
Bon, finiso qua, perchè so che son ciacolon!


per mi in triestin ormai xe  Gòriza; interessanti per mi xe tute le notizie
sill'etimologia, quindi se Gorizia vien de gora-monte me va ben;
ma perche' no gora-canal ? ghe ne sarai stai dall'Isonzo a un qualche mulin
saluti
sergio

per mi in triestin ormai xe  Gòriza;
A, beh; co' te scominzi a dir in una maniera xe dificile cambiarla... te
dirò adiritura che conoso sloveni de Nova Gorica che co' i parla italian i
disi anca lori Gòrica... Ghe go domandà el perchè e i me ga dito "Ma sì,
tuti i italiani disi cusì e alora co' se parla italian te son portà..."
Ciao.


Go dovů ben zercar sul vocabolario per scoprir che in italian gora vol dir
canal... comunque no credo che se nel ano 1000 i diseva che Gorizia se
ciamava cusě in quel documento che disi "quel posto che nella lingua degli
slavi si chiama Gorica", sia sta perchč 'sti slavi i diseva gora in italian
e no in sloven!
Ciao Sergio-Amante-dela-polemica (come che te se ga definido).


mi me lo ricordo de un qualche romanzo ;
in ogni modo riconosso che go controla'
sul vocabolario anche mi per esser sicuro
ciao
sergio